CELEX: 52007PC0224
Language: lt
Date: 2007-04-26
Title: Pasiūlymas Tarybos sprendimas dėl pozicijos, kurią turi priimti Bendrija AKR ir EB Ministrų Taryboje, kad būtų leidžiama daryti papildomus dvišalius įnašus, kuriuos tvarkytų Komisija ir kurie būtų skirti remti Afrikos taikos palaikymo priemonės tikslus

Svarbus teisinis pranešimas

|

52007PC0224

Pasiūlymas Tarybos sprendimas dėl pozicijos, kurią turi priimti Bendrija AKR ir EB Ministrų Taryboje, kad būtų leidžiama daryti papildomus dvišalius įnašus, kuriuos tvarkytų Komisija ir kurie būtų skirti remti Afrikos taikos palaikymo priemonės tikslus  /* KOM/2007/0224 galutinis */  

	[pic] | EUROPOS BENDRIJŲ KOMISIJA |Briuselis, 26.4.2007KOM(2007) 224 galutinisPasiūlymasTARYBOS SPRENDIMASdėl pozicijos, kurią turi priimti Bendrija AKR ir EB Ministrų Taryboje, kad būtų leidžiama daryti papildomus dvišalius įnašus, kuriuos tvarkytų Komisija ir kurie būtų skirti remti Afrikos taikos palaikymo priemonės tikslus(pateikta Komisijos)AIŠKINAMASIS MEMORANDUMAS2007 m. kovo 5 d. Bendrųjų reikalų ir išorės santykių taryba pripažino, kad reikia skubiai spręsti Afrikos Sąjungos taikos palaikymo misijos „AMIS“ Darfūre (Sudanas) finansavimo klausimą. ES jau skyrė „AMIS“ apie 400 mln. EUR per Afrikos taikos palaikymo priemonę (toliau – ATPP), kuri finansuojama iš 9-ojo Europos plėtros fondo (toliau – EPF) ir valstybių narių dvišalių įnašų. Kad būtų įmanoma toliau finansiškai remti „AMIS“ ir atsižvelgdama į AS Komisijos prašymą bei laukdama AKR valstybių grupės sprendimo, Taryba paskelbė, kad ji pasirengusi papildyti ATPP iš 9-ojo EPF išteklių.Atsižvelgiant į tai, kad ES valstybės narės paskelbė, jog yra pasirengusios padaryti papildomus dvišalius įnašus vykdant bendrą ES ir jos valstybių narių planą, taip pat buvo pasiūlyta, kad tokie papildomi įnašai turėtų būti renkami vykdant bendrą projektą, kurį valdytų Komisija ir kurio tikslas būtų sumažinti Afrikos partnerių patiriamas sandorių sąnaudas ir pagerinti lėšų naudojimo koordinavimą ir priežiūrą. 9-ojo EPF atžvilgiu remiamasi Afrikos, Karibų jūros ir Ramiojo vandenyno valstybių grupės ir Europos bendrijos bei jos valstybių narių partnerystės susitarimo, pasirašyto Kotonu 2000 m. birželio 23 d. ir pataisyto Liuksemburge 2005 m. birželio 25 d. (toliau – AKR ir EB partnerystės susitarimas), I priedo 8 dalimi: „ Jeigu bet kuriai šio Susitarimo priemonei numatytos lėšos išnaudojamos anksčiau nei baigiasi šio Finansinio protokolo galiojimas, jungtinė AKR ir EB Ministrų Taryba imasi atitinkamų priemonių “. 8 dalyje nustatytos sąlygos įvykdytos. Pirma, nustatyta, kad po 2007 m. gruodžio 31 d. negalima skirti lėšų pagal 9-ajame EPF numatytą Finansinį protokolą. Antra, AKR vidaus pakete numatyti apskaičiuoti ištekliai – iš viso 100 mln. EUR – skirti papildyti Afrikos taikos palaikymo priemonę prieš įsigaliojant 10-ajam EPF, kurių nepakanka, siekiant vykdyti „AMIS“ iki nustatytos dienos.Pagal siūlomą Jungtinės tarybos sprendimą, pagrįstą AKR ir EB partnerystės susitarimo I priedo 8 dalimi, sudaroma galimybė valstybėms narėms daryti papildomus dvišalius įnašus, skirtus konkrečiai veiklai, kuriuos laikinai tvarkytų Komisija, kol įsigalios 10-asis EPF.Todėl Komisija siūlo Tarybai priimti pridedamą sprendimą.PasiūlymasTARYBOS SPRENDIMASdėl pozicijos, kurią turi priimti Bendrija AKR ir EB Ministrų Taryboje, kad būtų leidžiama daryti papildomus dvišalius įnašus, kuriuos tvarkytų Komisija ir kurie būtų skirti remti Afrikos taikos palaikymo priemonės tikslusEUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 300 straipsnio 2 dalies antrąją pastraipą,atsižvelgdama į Afrikos, Karibų jūros ir Ramiojo vandenyno valstybių grupės (toliau – AKR) narių ir Europos bendrijos bei jos valstybių narių partnerystės susitarimą, pasirašytą 2000 m. birželio 23 d. Kotonu (Beninas) ir pataisytą 2005 m. birželio 25 d. Liuksemburge (toliau – AKR ir EB susitarimas)[1],kadangi:(1) 2003 m. gruodžio 11 d. AKR ir EB Ministrų Tarybos sprendime Nr. 3/2003[2] numatyta būtina finansinė parama, skirta įkurti Afrikos taikos palaikymo priemonę.(2) 2007 m. kovo 5 d. Bendrųjų reikalų ir išorės santykių taryba pripažino, kad reikia skubiai spręsti Afrikos Sąjungos taikos palaikymo misijos „AMIS“ Darfūre (Sudanas) finansavimo klausimą.(3) AKR vidaus pakete numatyti apskaičiuoti ištekliai, skirti papildyti Afrikos taikos palaikymo priemonę prieš įsigaliojant 10-jam Europos plėtros fondui (toliau – EPF), kurių nepakanka, siekiant vykdyti „AMIS“ iki nustatytos dienos. Todėl valstybės narės paskelbė, jog yra pasirengusios padaryti papildomus dvišalius įnašus. Šie papildomi įnašai turėtų būti kaupiami Afrikos taikos palaikymo priemonėje ir tvarkomi Komisijos, kad pagerėtų lėšų naudojimo koordinavimas ir priežiūra, kol įsigalios 10-asis EPF.(4) 2005 m. gegužės 30 d. Tarybos sprendime 2005/446/EB nustatyta, kad po 2007 m. gruodžio 31 d. negalima skirti lėšų iš 9-ojo EPF[3].NUSPRENDĖ:Vienintelis straipsnisBendrija siūlo AKR ir EB Ministrų Taryboje priimti tokią poziciją dėl papildomo dvišalio finansavimo, kurį skirtų valstybės narės ir tvarkytų Komisija, remiantis priede pateikiamu AKR ir EB Ministrų Tarybos sprendimo projektu.Dėl nedidelių sprendimo projekto pakeitimų galima susitarti nepriimant naujo Tarybos sprendimo.Priimta Briuselyje, […]Tarybos varduPirmininkasPRIEDASProjektasAKR ir EB Ministrų Tarybos sprendimasleisti daryti papildomus įnašus, kuriuos tvarkytų Komisija ir kurie būtų skirti remti Afrikos taikos palaikymo priemonės tikslusAKR IR EB MINISTRų TARYBA,atsižvelgdama į Afrikos, Karibų jūros ir Ramiojo vandenyno valstybių grupės (toliau – AKR) narių ir Europos bendrijos bei jos valstybių narių partnerystės susitarimą, pasirašytą 2000 m. birželio 23 d. Kotonu (Beninas) ir pataisytą 2005 m. birželio 25 d. Liuksemburge (toliau – AKR ir EB susitarimas)[4], ypač į jo I priedo 8 dalį,kadangi:(1) 2003 m. gruodžio 11 d. AKR ir EB Ministrų Tarybos sprendime Nr. 3/2003[5] numatyta būtina finansinė parama, skirta įkurti Afrikos taikos palaikymo priemonę.(2) 2007 m. kovo 5 d. Bendrųjų reikalų ir išorės santykių taryba pripažino, kad reikia skubiai spręsti Afrikos Sąjungos taikos palaikymo misijos „AMIS“ Darfūre (Sudanas) finansavimo klausimą.(3) AKR vidaus pakete numatyti apskaičiuoti ištekliai, skirti papildyti Afrikos taikos palaikymo priemonę prieš įsigaliojant 10-jam Europos plėtros fondui (toliau – EPF), kurių nepakanka, siekiant vykdyti „AMIS“ iki nustatytos dienos. Todėl ES valstybės narės paskelbė, jog yra pasirengusios padaryti papildomus dvišalius įnašus. Šie papildomi įnašai turėtų būti kaupiami Afrikos taikos palaikymo priemonėje ir tvarkomi Komisijos, kad pagerėtų lėšų naudojimo koordinavimas ir priežiūra kol įsigalios 10-asis EPF.(4) 2005 m. gegužės 30 d. Tarybos sprendime 2005/446/EB nustatyta, kad po 2007 m. gruodžio 31 d. negalima skirti lėšų iš 9-ojo EPF[6].(5) Todėl reikia nuostatos dėl papildomų ES valstybių narių įnašų, kuriuos tvarkytų Komisija ir kurie būtų skirti remti Afrikos taikos palaikymo priemonės tikslus.NUSPRENDĖ:1 straipsnis Savanoriški įnašaiIki 2007 m. rugsėjo 30 d. ES valstybės narės gali pateikti Komisijai savanoriškus papildomus įnašus, kurie būtų skirti remti Afrikos taikos palaikymo priemonės tikslus pagal Finansinį protokolą.Komisijai patikima atsakomybė tvarkyti šiuos įnašus, vykdant Afrikos taikos palaikymo priemonę, laikantis 9-ojo Europos plėtros fondo procedūrų, išskyrus panaikintus įsipareigojimus, kurie bus atlyginti valstybėms narėms pro rata pagal jų savanoriškus papildomus įnašus.2 straipsnisĮsigaliojimasŠis sprendimas įsigalioja jo priėmimo dieną.Priimta Briuselyje, 2007 m. gegužės 25 d.AKR ir EB Ministrų Tarybos varduPirmininkas [1] OL L 287, 2005 10 28.[2] OL L 345, 2003 12 31, p. 108.[3] OL L 156, 2005 6 18.[4] OL L 209, 2005 8 11; OL L 287, 2005 10 28.[5] OL L 345, 2003 12 31, p. 108.[6] OL L 156, 2005 6 18.